मलेशिया एक बेहतरीन टीम है और भारत के साथ पिछले मुकाबलों में उसने बराबरी से टक्कर दी है। मलेशिया ने मंगलवार को चीन को हराने के अलावा मौजूदा टूर्नामेंट में कोरिया को 1-0 से हराया है। हालांकि वह अर्जेंटीना से 2-5 से और इंग्लैंड से 3-7 से मैच हार गयी थी। भारतीय टीम के लिये क्वार्टरफाइनल में आकाशदीप सिंह, मनप्रीत, हरमनप्रीत जैसे खिलाड़ी अहम होंगे। आकाशदीप फिलहाल टूर्नामेंट में पांच गोल के साथ तीसरे सर्वश्रेष्ठ स्कोरर हैं। उनसे आगे अर्जेंटीना के गोंजालो पिलाट (11) और इंग्लैंड के सैम वार्ड(07) हैं।